Աննա Ոսկանյանը հանգել է այն եզրակացության, որ պտղի սեռով պայմանավորված հղիության արհեստական ընդհատումները բավականին մեծ տարածում ունեն հայաստանյան հասարակությունում, աբորտը հաճախ դիտվում է որպես ընտանիքի պլանավորման հասարակ և հասանելի միջոց: Միաժամանակ այն միշտ չէ, որ իրականացվում է բժշկական հաստատություններում` հաճախ այն կատարվում է դեղորայքային կամ ավանդական միջոցներով` տնային պայմաններում: Այդ դեպքերը, իբրև կանոն, դուրս են մնում հաշվառումից, այսինքն եղած պաշտոնական վիճակագրությունը հիմնականում չի տալիս երևույթի իրական պատկերը»: